smcproject/ml-wiki-sentences huggingface dataset:
തലയോട്ടികൾക്കും മരണത്തിന്റെ മറ്റ് അടയാളങ്ങൾക്കുമിടയിൽ കുമിളകൾ ഊതുന്ന ഇളംപ്രായമുളള ആൺകുട്ടികളെ ഇതിൽ ചിത്രീകരിക്കപ്പെടുന്നു.
ഈ ചിത്രത്തിൽ സ്വർണ്ണ മുടിയുള്ള ഒരു ആൺകുട്ടി ഒരു കുമിളയിലേക്ക് നോക്കുന്നത് ചിത്രീകരിച്ചിരിക്കുന്നു.
ഇത് ജീവിതത്തിന്റെ സൗന്ദര്യവും ദുർബലതയും പ്രതീകപ്പെടുത്തുന്നു.
അവന്റെ ഒരു വശത്ത് ചട്ടിയിൽ വളരുന്ന ജീവിതത്തിന്റെ പ്രതീകമായ ഒരു ഇളം ചെടി, മറുവശത്ത്, മരണത്തിന്റെ പ്രതീകമായ ഒരു തകർന്ന കലം.
ഇരുണ്ട പശ്ചാത്തലത്തിൽ അവൻ ശ്രദ്ധിക്കപ്പെടുന്നു.
1886-ൽ ലണ്ടനിലെ ഗ്രോസ്വെനോർ ഗാലറിയിൽ എ ചൈൽഡ്സ് വേൾഡ് എന്ന പേരിൽ ഈ ചിത്രം ആദ്യമായി പ്രദർശിപ്പിച്ചു.
കുമുദം (വാരിക) ഇംഗ്ലീഷ് വിലാസം https://ml.wikipedia.org/wiki/Kumudam
ഒരു തമിഴ് വാരികയാണ് കുമുദം .
1947ൽ കുമുദം ഗ്രൂപ്പ് ആണ് ഈ വാരിക സ്ഥാപിച്ചത്.
കുമുദം ഗ്രൂപ്പ് ഈ വാരിക കൂടാതെ കുമുദം റിപ്പോർട്ടർ, കുമുദം സ്നേഹിതി, കുമുദം ഭക്തി, കുമുദം ജ്യോതിദം, കുമുദം തീരനദി എന്നീ വാരികകളും പ്രസിദ്ധീകരിക്കുന്നുണ്ട്.
കൂടാതെ തെലുഗിലും ഒരു വാരിക പ്രസിദ്ധീകരിക്കുന്നുണ്ട്.
1986ൽ 620,000 പേർ കുമുദം വാരികയുടെ വരിക്കാരായിരുന്നു.
2008ൽ Compete.com നടത്തിയ സർവേയിൽ kumudam.com എന്ന വെബ്‌സൈറ്റിലെ  സന്ദർശകരുടെ എണ്ണം 66,000 ആയിരുന്നു.
അവലംബം ↑ www.dnaindia.com/india/report-now-a-petition-filed-against-tamil-magazine-kumudam-reporter-for-its-obscene-story-on-leggings-2128186 ↑ Hutchinson Encyclopedia 8th edition, 1988, p.745 ↑ പുറം കണ്ണികൾ
കുമുദം വാരിക
കുമുദ്ബെൻ മണിശങ്കർ ജോഷി ഇംഗ്ലീഷ് വിലാസം https://ml.wikipedia.org/wiki/Kumud_Ben_Joshi
ഇന്ത്യയിലെ ഒരു രാഷ്ട്രീയ പ്രവർത്തകയാണ് കുമുദ്ബെൻ മണിശങ്കർ ജോഷി (Kumudben Manishankar Joshi).
1985 നവംബർ 26 മുതൽ 1990 ഫെബ്രുവരി ഏഴ് വരെ ആന്ധ്രപ്രദേശ് സംസ്ഥാനത്തിന്റെ ഗവർണറായിരുന്നു .
ശാർദ മുഖർജിക്ക് ശേഷം സംസ്ഥാനത്തെ രണ്ടാമത്തെ വനിതാ ഗവർണറായിരുന്നു ഇവർ.
ഗുജറാത്തിലെ വൽസാദ് ജില്ലയിൽ 1934ൽ ജനനം.
1980 മുതല് 1982 വരെ കേന്ദ്ര ഇൻഫൊർമേഷൻ ആൻഡ് ബ്രോഡ്കാസ്റ്റിങ് സഹ മന്ത്രിയും 1982 മുതൽ 84 വരെ ആരോഗ്യ കുടുംബ ക്ഷേമ സഹ മന്ത്രിയുമായിരുന്നു.
ട്രോളർ ട്രോളർ
പരന്ന കോരുവല ഉപയോഗിച്ച് കടലിൽ നിന്നും മത്സ്യബന്ധനം നടത്താനുള്ള ജലവാഹനമാണ് ട്രോളർ .
ഇതുപയോഗിച്ച് നടത്തുന്ന മത്സ്യബന്ധന രീതിയെ ട്രോളിങ് എന്നു പറയുന്നു.
ട്രോൾ (trawl) എന്നപേരിലുള്ള വലയ്ക്ക് ഏതാണ്ട് കുടയുടെ ആകൃതിയാണ്.
സമുദ്രത്തിന്റെ അടിത്തട്ടിനടുത്തുകൂടെയാവും വല മിക്കപ്പോഴും വലിച്ചു നീക്കുക.
തന്മൂലം ആഴക്കടൽ മത്സ്യങ്ങളെ പിടിക്കാൻ ഏറ്റവും അനുയോജ്യമായ രീതി ട്രോളിങ് ആണ്.
ജലത്തിലൂടെ വലിച്ചു നീക്കുമ്പോൾ വലയുടെ വായ് ഭാഗം അടഞ്ഞു പോകാതിരിക്കാൻ വലയ്ക്കുള്ളിലൂടെയുള്ള ജലപ്രവാഹം തന്നെ സഹായകമാവുമെങ്കിലും ഇതര ക്രമീകരണങ്ങളും ഇതിനായി ഉണ്ടാക്കിയിട്ടുണ്ട്.
ആദ്യകാലത്ത്, ഒരുറച്ച തടിക്കഷണം ഘടിപ്പിച്ച, ബീം ട്രോൾ എന്ന ഇനം വലയാണ് ട്രോളിങിന് ഉപയോഗിച്ചിരുന്നത്.
ചില പ്രദേശങ്ങളിൽ ഇവ ഇപ്പോഴും പ്രചാരത്തിലുണ്ടെങ്കിലും ഇക്കാലത്ത് കൂടുതൽ വ്യാപകമായിട്ടുള്ളത് വലയുടെ രണ്ടു വശങ്ങളിലും തടിപ്പലകകൾ (ഒട്ടർ ബോർഡുകൾ) ഘടിപ്പിച്ച് നിർമ്മിക്കുന്ന ഒട്ടർ ട്രോളുകളാണ്.
പായ്ക്കപ്പലുകൾക്കു പകരം നീരാവി ഉപയോഗിച്ച് പ്രവർത്തിക്കുന്ന ബോട്ടുകളും മറ്റും ട്രോളിങിനായി പ്രയോജനപ്പെടുത്തിയതോടെയാണ് ഒട്ടർ വലകൾ നിലവിൽവന്നത്.
ജലത്തിലൂടെ വലിച്ചു നീക്കപ്പെടുമ്പോൾ പലകകൾ രണ്ടു വശത്തേക്കായി തള്ളിമാറ്റപ്പെടുന്നു.
ഇക്കാരണത്താൽ വലയുടെ വായ്ഭാഗം തുറന്നുതന്നെ ഇരിക്കുന്നു.
ട്രോളിങ് രീതി ട്രോൾ വല
വലയുടെ അഗ്രം, വലയുടെ കേന്ദ്ര ഭാഗം, അതിലുറപ്പിച്ചിരിക്കുന്ന പലകകൾ എന്നിവ ചേർന്നതാണ് 'ട്രോളിങ് ഗിയർ'.
ഇതിനെ ട്രോളറിൽ നിന്ന് കടലിലേക്ക് എറിഞ്ഞ ശേഷം ട്രോളർ അതിശീഘ്രം ഓടിച്ചു പോകുന്നു.
വല കടലിന്റെ അടിത്തട്ടിലേക്ക് താഴ്ന്നു പോകുന്തോറും അതിനെ ട്രോളറുമായി ബന്ധിപ്പിക്കുന്ന ചരടിനെ അയച്ചു കൊണ്ടിരിക്കും.
ട്രോളറിൽ വല ക്രമീകരിച്ചിരിക്കുന്ന രീതിക്കനുസൃതമായിട്ടാണ് പൊതുവേ ട്രോളറുകളെ വർഗീകരിക്കുന്നത്.
ഒരു വശത്തു മാത്രം ട്രോൾ ഘടിപ്പിച്ചവ സൈഡ് ട്രോളർ എന്നറിയപ്പെടുന്നു.
ഔട്ട് റിഗ്ഗറുകളിൽ ട്രോളറിന്റെ ഇരുവശത്തും ട്രോളുകൾ ഉറപ്പിക്കാറുണ്ട്.
മീൻ പിടിച്ച്, അവയെ കപ്പലിന്റെ ഡെക്കിലേക്കു തന്നെ വലിച്ചു കയറ്റാൻ സംവിധാനമുള്ളവയാണ്, സ്റ്റേൺ ട്രോളറുകൾ.
5,000 കുതിരശക്തിയുള്ള യന്ത്രങ്ങൾ വരെ ഇന്നിതിനായി പ്രയോജനപ്പെടുത്താറുണ്ട്.
ഇവ കൂടാതെ, ശേഖരിച്ച മത്സ്യങ്ങളെ വൃത്തിയാക്കി, ശീതീകരിച്ച്, സംഭരിച്ചു വയ്ക്കാൻ ക്രമീകരണങ്ങൾ ഉള്ളതും വെള്ളത്തിൽ പൊങ്ങിക്കിടന്ന് ഫാക്ടറികൾ പോലെ പ്രവർത്തിക്കാൻ കഴിയുന്നതുമായ ട്രോളറുകളും നിലവിലുണ്ട്.
ട്രോളർ ഉപയോഗിച്ചുള്ള മത്സ്യബന്ധനരീതി ട്രോളിങ് നിരോധനം
മത്സ്യങ്ങളുടെ പ്രജനനകാലത്ത്കേരള സർക്കാർ എല്ലാ വർഷവും 45 ദിവസത്തേക്ക് കേരള തീരത്ത് ട്രോളിങ് നിരോധനം പ്രഖ്യാപിക്കാറുണ്ട്.
മത്സ്യക്കുഞ്ഞുങ്ങൾ വലയിൽ അകപ്പെട്ട് വംശനാശം സംഭവിക്കാതിരിക്കാൻ വേണ്ടിയാണ് ട്രോളിങ് നിരോധനം ഏർപ്പെടുത്തുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രോളർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രൗട്ട് ഇംഗ്ലീഷ് വിലാസം https://ml.wikipedia.org/wiki/Trout Rainbow trout , Oncorhynchus mykiss
സാൽമൺ മത്സ്യങ്ങളോടു സാദൃശ്യമുള്ളതും അവയെക്കാൾ വലിപ്പം കുറഞ്ഞതുമായ ശുദ്ധജലമത്സ്യമാണ് ട്രൗട്ട് .
സാൽമോണിഡെ (Salmonidae) മത്സ്യകുടുംബത്തിൽപ്പെടുന്ന ഇവയെ വ്യാവസായികാടിസ്ഥാനത്തിൽ വളർത്തിവരുന്നു.
പോഷകമൂല്യവും രുചിയും കൂടുതലുള്ള മത്സ്യമെന്ന നിലയിൽ ട്രൗട്ടുകൾ സാമ്പത്തിക പ്രാധാന്യവും നേടിയിട്ടുണ്ട്.
ട്രൗട്ടുകളെ മൂന്നു ജെനുസുകളിലായി വർഗീകരിച്ചിരിക്കുന്നു:- സാൽമോ (Salmo) സാൽവെലിനസ് (Salvelinus) ക്രിസ്റ്റിവോമർ (Cristivomer)
മുമ്പ് ഉത്തരാർധ ഗോളത്തിലെ ജലാശയങ്ങളിൽ സാധാരണയായി കണ്ടുവന്നിരുന്ന ഇത്തരം മത്സ്യങ്ങൾ ഇന്ന് ആഗോളവ്യാപനമുള്ളവയാണ്.
ശുദ്ധജലത്തിൽ വളരുന്നവയാണെങ്കിലും ജീവിതചക്രത്തിന്റെ പൂർത്തീകരണത്തിനായി ഇവ പലപ്പോഴും സമുദ്രജലത്തിലേക്ക് കടന്നു ചെല്ലാറുണ്ട്.
അര കിലോഗ്രാം മുതൽ 45 കിലോഗ്രാം വരെ തൂക്കമുള്ള ട്രൗട്ടുകളെ ലഭിച്ചിട്ടുണ്ട്.
ഇവയുടെ ശരീരത്തിൽ ചെറിയ ചെതുമ്പലുകളുണ്ടായിരിക്കും.
മുതുകിലെ പൃഷ്ഠചിറകിന്റെ പിന്നിലായി മാംസളമായ മറ്റൊരു പൃഷ്ഠചിറകുകൂടി കാണപ്പെടുന്നു.
ഉദരത്തിനടിവശത്തായി ശ്രോണി ചിറകുകളുണ്ടായിരിക്കും.
ഓരോ ശ്രോണി ചിറകുകളുടെയും ആധാരഭാഗത്തായി ശൽക്കനിർമിത ഉപാംഗങ്ങളുമുണ്ടായിരിക്കും.
സാൽവെലിനസ് മറ്റു ജീനസ്സുകളിൽ നിന്നും വ്യത്യസ്തത പുലർത്തുന്നത് മേൽത്താടിയിലെ ദന്തവിന്യാസത്തിലാണ്.
സാൽവെലിനസിന്റെ ബോട്ട് ആകൃതിയിലുള്ള മേൽത്താടിയെല്ലിന്റെ മധ്യഭാഗം മേല്പോട്ട് അമർന്നിരിക്കും.
ഈ അസ്ഥിയിൽ നിന്ന് പല്ലുകൾ ഉദ്ഭവിക്കുന്നില്ല.
പല്ലുകൾ തലയുടെ ഭാഗത്തുമാത്രമായി കേന്ദ്രീകരിച്ചിരിക്കുന്നു.
തവിട്ടു ട്രൗട്ട്, കഴുത്തുമുറിയൻ ട്രൗട്ട്, മഴവിൽ ട്രൗട്ട്, സ്വർണ ട്രൗട്ട് എന്നിവയിൽ മേൽത്താടിയെല്ലിലോ ഇതിനു പിന്നിലായിട്ടോ പ്രത്യേക രീതികളൊന്നും തന്നെയില്ലാതെ ക്രമീകരിക്കപ്പെട്ട ഏതാനും പല്ലുകളുണ്ട്.
തടാകവാസികളായ ക്രിസ്റ്റിവോമർ ട്രൗട്ടുകളുടെ പല്ലുകൾ മേൽത്താടിയെല്ലിന്റെ പുറത്തേക്ക് തള്ളി നിൽക്കുന്ന ഭാഗങ്ങളിലും നാവിന്റെ ആധാരഭാഗത്തുമായിട്ടാണ് ക്രമീകരിക്കപ്പെട്ടിരിക്കുന്നത്.
എല്ലായിനം ട്രൗട്ടുകളുടെയും ആഹാരരീതിയും പ്രജനന രീതിയും ഏതാണ്ട് സമാനസ്വഭാവം പുലർത്തുന്നു.
പ്രാണികൾ, ചെറുമത്സ്യങ്ങളും അവയുടെ മുട്ടകളും, വിരകൾ, ക്രസ്റ്റേഷ്യനുകൾ തുടങ്ങിയവ ഇവ ഇരയാക്കുന്നു.
ആഹാരഭേദമനുസരിച്ചു ട്രൗട്ടുകളുടെ വളർച്ചയിലും വ്യത്യാസം പ്രകടമാണ്.
ആവാസവ്യവസ്ഥ റഷ്യയിലെ ട്രൗട്ട് ഫാം
ട്രൗട്ടുകൾ മുട്ടയിടുന്നത് ശുദ്ധജലത്തിലാണ്.
ജലാശയങ്ങളുടെ ചരൽനിറഞ്ഞ അടിത്തട്ടിൽ കുഴികളുണ്ടാക്കി അതിലാണ് മുട്ടയിടുന്നത്.
ബീജസങ്കലനം നടക്കുന്നത് മുട്ടകൾ നിക്ഷേപിക്കപ്പെട്ടതിനു ശേഷമായിരിക്കും.
ബീജസങ്കലനത്തിനു ശേഷം പെൺമത്സ്യങ്ങൾ മുട്ടകളെ മണലും ചരലും കൊണ്ടുമൂടി സംരക്ഷിക്കുന്നു.
4-7 ആഴ്ചകൾക്കുള്ളിൽ മുട്ട വിരിയും.
ഇനഭേദവും താപവ്യതിയാനവും അനുസരിച്ച് മുട്ട വിരിയാനുള്ള കാലദൈർഘ്യത്തിലും വ്യത്യാസം വരാറുണ്ട്.
മുട്ട വിരിഞ്ഞിറങ്ങുന്ന കുഞ്ഞുങ്ങൾ ഏതാനും ദിവസങ്ങൾ കുഴിയിൽത്തന്നെ കഴിയുന്നു.
കുഞ്ഞുങ്ങൾക്ക് പോഷണം ലഭിക്കുന്നത് മുട്ടയിലടങ്ങിയിട്ടുള്ള സംഭരിതാഹാരമായ പീതക (yolk) ത്തിൽ നിന്നാണ്.
കുഴിയിൽ നിന്നു പുറത്തു വരുന്ന കുഞ്ഞുങ്ങൾ (finger lings വിരൽ മത്സ്യം) ചെറിയ ജലപ്ലവകങ്ങളെ ഭക്ഷിക്കാനാരംഭിക്കുന്നു.
ഭക്ഷണലഭ്യതയും പരിസ്ഥിതിവ്യത്യാസങ്ങളും അനുസരിച്ച് ഈ വിരൽ മത്സ്യങ്ങളുടെ വളർച്ചാനിരക്കിനും വ്യത്യാസംവരുന്നു.
യു.എസ്സിൽ ഒരു വേട്ടമത്സ്യമെന്ന് (sporting fish) പ്രശസ്തിയാർജിച്ച ട്രൗട്ടുമത്സ്യങ്ങളെ വൻതോതിൽ വളർത്തിയെടുക്കാനായി മുട്ടവിരിയിക്കൽ സ്ഥല (hatchery)ങ്ങളിൽ നിന്ന് മത്സ്യക്കുഞ്ഞുങ്ങളെ നദികളിലും തടാകങ്ങളിലും നിക്ഷേപിക്കുകയാണ് പതിവ്.
ട്രൗട്ടുകളെ രൂചികരമായ മാംസത്തിനായി വ്യാവസായികാടിസ്ഥാനത്തിലും വളർത്തിവരുന്നുണ്ട്.
ഇനങ്ങൾ തവിട്ടു ട്രൗട്ട്
മൂന്നര കി.
ഗ്രാം വരെ തൂക്കം വരുന്ന തവിട്ടു ട്രൗട്ട് (Salmo trutta) യൂറോപ്പിലേയും അമേരിക്കയിലേയും ജലാശയങ്ങളിൽ വ്യാപകമായി കാണപ്പെടുന്നു.
മറ്റു ട്രൗട്ട് ഇനങ്ങൾക്കു ജീവിക്കാൻ കഴിയുന്നതിനെക്കാൾ ഉയർന്ന താപനിലയിൽ തവിട്ടുട്രൗട്ടുകൾക്കു ജീവിക്കാൻ കഴിയുന്നതിനാൽ ഇവയ്ക്ക് ആഗോളവ്യാപനമുണ്ടെന്ന് കരുതപ്പെടുന്നു.
മഴവിൽ ട്രൗട്ട് മഴവിൽ ട്രൗട്ട്
വടക്കേ അമേരിക്കൻ പസിഫിക് തീരങ്ങളിലുടനീളം കണ്ടുവരുന്ന മഴവിൽ ട്രൗട്ട് (Salmo gairdnerii) വർണ വൈവിധ്യം കൊണ്ട് ഏറെ ശ്രദ്ധേയമാണ്.
മത്സ്യത്തിന്റെ മുതുകിന് നീലയും പാർശ്വങ്ങൾക്ക് തിളക്കമുള്ള വെളുപ്പും നിറമായിരിക്കും.
ശരീരത്തിൽ അനുദൈർഘ്യമായി ഇളം ചുവപ്പുനിറത്തിലുള്ള നാട കാണപ്പെടുന്നു.
മഴവിൽ ട്രൗട്ടുകൾ രണ്ടു വർഷം പ്രായമാകുമ്പോൾ കടൽ ജലത്തിലേക്ക് പലായനം ചെയ്യുന്നു.
കടൽജലത്തിൽവച്ച് ഇവയുടെ നിറം നഷ്ടമായി വെളുപ്പുനിറമുള്ള മത്സ്യമായിത്തീരുന്നു.
തവിട്ടു ട്രൗട്ടുകളെപ്പോലെതന്നെ ഇവയ്ക്കും ജലത്തിന്റെ ഉയർന്ന താപനിലയെ അതിജീവിക്കാനാകും.
സ്വർണ ട്രൗട്ട്
ഏറ്റവും ശോഭയുള്ള ട്രൗട്ട് ഇനം സ്വർണ ട്രൗട്ട് (Salmo aquabonita) ആണ്.
ഇവയുടെ ശരീരത്തിന് സ്വർണനിറമായിരിക്കും.
ശരീരത്തിന്റെ ഇളം ചുവപ്പുനിറത്തിലുള്ള വീതികൂടിയ അനുദൈർഘ്യനാടയും മത്സ്യത്തിന്റെ വയറിനടിഭാഗത്തായി കടും ചുവപ്പുനിറത്തിലുള്ള നാടയും കാണപ്പെടുന്നു.
മുതുകിലും, മുതുകുചിറകുകളിലും, വാൽച്ചിറകുകളിലും ചെറിയ കറുത്ത പൊട്ടുകളുണ്ടായിരിക്കും.
തടാക ട്രൗട്ട്
തടാക ട്രൗട്ട് മത്സ്യങ്ങൾ (Cristivomer namaycush) ജലസേചന സംഭരണികളിലും തടാകങ്ങളിലും കാണപ്പെടുന്നു.
ജലാശയത്തിന്റെ ഉപരിതലത്തിൽനിന്ന് 12 മീറ്ററിലധികം ആഴത്തിലായിട്ടാണ് ഇവ ജീവിക്കുന്നത്.
നാലു കി.
ഗ്രാം വരെ തൂക്കമുള്ള മത്സ്യങ്ങളാണിവ.
ഒമ്പതു കി.
ഗ്രാം വരെ തൂക്കമുള്ളവയും അപൂർവമല്ല.
ചാരനിറത്തിലുള്ള തടാക ട്രൗട്ടുകളുടെ ശരീരത്തിൽ അനേകം ഇളം ചുവപ്പു പുള്ളികൾ കാണപ്പെടുന്നു.
ഇവ മുട്ടയിടുന്നതിനായി അരുവികളിലേക്ക് പലായനം ചെയ്യാറുണ്ട്.
അരുവി ട്രൗട്ട്
കിഴക്കൻ പ്രദേശങ്ങളിലെ മത്സ്യങ്ങളിൽവച്ച് ഏറ്റവും കൂടുതൽ പ്രചാരം നേടിയിട്ടുള്ളത് അരുവി ട്രൗട്ട് (Salvelinus fontinalis) എന്നയിനം മത്സ്യമാണ്.
വനനശീകരണവും മലിനീകരണവും ഇവയുടെ വൻതോതിലുള്ള നഷ്ടത്തിനു കാരണമായി.
ഇവ തണുപ്പുള്ള ശുദ്ധജലത്തിൽ മാത്രം വളരുന്നവയാണ്.
മുതുകിന് പച്ചയും അടിവശത്തിന് തവിട്ടും നിറമായിരിക്കും.
പാർശ്വഭാഗങ്ങളിൽ നീല വലയത്തോടുകൂടിയ ചുവപ്പുപൊട്ടുകളും മുതുകുചിറകിൽ കറുത്ത പൊട്ടുകളും കാണപ്പെടുന്നു.
വയറിനടിഭാഗത്തിന് ഇളം ചുവപ്പുനിറമായിരിക്കും.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രൗട്ട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബം Trout and Salmon of North America , Robert J. Behnke, Illustrated by Joseph R. Tomelleri, The Free Press, 2002, hardcover, 359 pages, ISBN 0-7432-2220-2 Trout Science, Troutlet.com Archived 2017-06-23 at the Wayback Machine .
, 2000, knowledgebase article പുറത്തേക്കുള്ള കണ്ണികൾ Trout എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ട്രൗട്ട് ഓപ്പൺ ഡയറക്റ്ററി പ്രൊജക്റ്റിൽ Trout Species Trout.co.uk - Website focused purely on trout fishing.
ട്ലെംസെൻ ദേശീയോദ്യാനം
' ട്ലെംസെൻ ദേശീയോദ്യാനം ' ( അറബിക് :الحديقة الوطنية تلمسان) അൾജീരിയയിലെ ഏറ്റവും പുതിയ ദേശീയോദ്യാനങ്ങളി‍ലൊന്നാണ്.
ഈ ദേശീയോദ്യാനത്തിനടുത്തുള്ള ട്ലെംസെൻ എന്ന സ്ഥലത്തിനു സമീപം സ്ഥിതി ചെയ്യുന്ന ട്ലെംസെൻ പ്രവിശ്യയിലാണ് ഈ ദേശീയോദ്യാനം സ്ഥിതിചെയ്യുന്നത്.
ഇഫ്രി, സാരീഫെറ്റ്, ഐൻ ഫെസ എന്നീ വനങ്ങളും, എൽ ആവ്രിറ്റ് കിഴുക്കാംതൂക്കായ മലഞ്ചെരിവുകളും വെള്ളച്ചാട്ടങ്ങളും അനേകം , പുരാവസ്തു സൈറ്റുകളും പുരാതന നഗരമായ മൻസൂറയുടെ അവശിഷ്ടങ്ങളും ഈ ദേശീയോദ്യാനത്തിൽ ഉൾപ്പെടുന്നു.
അതുപോലെതന്നെ സിദി ബൌമെഡീനിലെ പള്ളിയും ഇതിനുള്ളിലാണ്.
പുരാതന നഗരത്തിൻറെ അവശിഷ്ടങ്ങൾക്കു മുകളിലാണ് ട്ലെംസെൻ നഗരം പണികഴിപ്പിച്ചിരിക്കുന്നത്.
100 ഇനം വിവിധ പക്ഷികൾ, 16 ഇനം സസ്തനികൾ, 18 ഇനം ഉരഗങ്ങൾ, 7 ഇനം ഉഭയജീവികൾ എന്നിവയുൾപ്പെടെ 141 ലധികം ഇനം മൃഗങ്ങൾ ഇവിടെയുണ്ട്.
ട്വന്റി20 ഇംഗ്ലീഷ് വിലാസം https://ml.wikipedia.org/wiki/Twenty20
എറണാകുളം ജില്ലയിലെ കിഴക്കമ്പലം പഞ്ചായത്തിൽ 1968ൽ പ്രവർത്തനമാരംഭിച്ച കിറ്റെക്സ്‌ കമ്പനിയുടെ കോർപറേറ്റ് സാമൂഹ്യ ഉത്തരവാദിത്ത നിർവഹണത്തിനായി 2013ൽ സൊസൈറ്റി  ആക്റ്റ്(Societies act) പ്രകാരം രജിസ്റ്റർ ചെയ്ത സംരംഭമാണ് ട്വന്റി20 കിഴക്കമ്പലം അസോസിയേഷൻ .
കിറ്റക്സ് ഗ്രൂപ്പ് ഉടമകളായ ബോബി എം ജേക്കബ്, സാബു എം ജേക്കബ് എന്നിവരാണ് ട്വന്റി20 യ്ക്ക് നേതൃത്വം നൽകുന്നത്.
2015-ലെ കേരളാ തദ്ദേശ തെരഞ്ഞെടുപ്പിൽ കിഴക്കമ്പലം ഗ്രാമപഞ്ചായത്തിലെ 19 സീറ്റുകളിൽ 17 സീറ്റും ഈ പ്രസ്ഥാനം നേടുകയുണ്ടായി.
കമ്പനിയുടെ സാമൂഹ്യപ്രതിബദ്ധത നടപ്പിലാക്കാൻ 2013-ൽ ഉണ്ടാക്കിയതാണ് ട്വന്റി20.
2020 വർഷമാകുമ്പോഴേക്കും കിഴക്കമ്പലത്തെ ഇന്ത്യയിലെ ഏറ്റവും മികച്ച ഗ്രാമപഞ്ചായത്ത് ആക്കുക എന്ന ലക്ഷ്യത്തോടെയാണ് ട്വന്റി20 ഉണ്ടാക്കിയത്.
എന്നാൽ തദ്ദേശ സർക്കാർ ഭരണാധികാരികളിൽ നിന്നും നേരിടേണ്ടി വരുന്ന ബുദ്ധിമുട്ടുകളാണ് സ്വന്തം നിലയിൽ സ്ഥാനാർത്ഥികളെ നിർത്താൻ കമ്പനിയെ പ്രേരിപ്പിച്ചതത്രേ.
കഴിഞ്ഞ രണ്ടു വർഷമായി 28 കോടി രൂപയാണ് കമ്പനി പൊതുജനങ്ങളുടെ ഉന്നമനത്തിനായി ചെലവഴിച്ചത്.
എന്നാൽ വികസന പരിപാടികൾ നടപ്പിലാക്കാൻ സർക്കാൻ നൂലാമാലകൾ തടസ്സമാവുന്നതായി കമ്പനി പറയുന്നു.
വികസനപ്രവർത്തനങ്ങൾ കമ്പനി നടത്തുമ്പോഴും വലിയതോതിലുള്ള ജലമലിനീകരണം കമ്പനിയിൽ നിന്നും ഉണ്ടാവുന്നതായും ഇതിൽ കമ്പനിക്കുതന്നെ ഇടപെടാൻ വേണ്ടിയാണു രാഷ്ട്രീയത്തിൽ ഇറങ്ങുന്നതെന്നും പുറത്തുപോകുന്ന പഞ്ചായത്ത് പ്രസിഡണ്ട് പറയുന്നു.
അരാഷ്ട്രീയപാർട്ടികൾ മൽസരിക്കുന്നതിനെ ഇടതുപക്ഷം എതിർക്കുന്നുണ്ട്.
മലിനീകരണപ്രശ്നത്തെച്ചൊല്ലി കമ്പനിക്ക് കിഴക്കമ്പലം ഗ്രാമപഞ്ചായത്ത് സ്ഥിരലൈസൻസ് നൽകിയിട്ടില്ല.
ട്രൗഡ്ലി ദ്വീപ് ഇംഗ്ലീഷ് വിലാസം https://ml.wikipedia.org/wiki/Trodely_Island
ട്രൗഡ്ലി ദ്വീപ് നുനാവട് പ്രദേശത്ത് ജെയിംസ് ഉൾക്കടലിൻറെ തെക്കുകിഴക്കൻ ഭാഗത്തായി സ്ഥിതി ചെയ്യുന്നതും കാനേഡിയൻ ആർട്ടിക് ദ്വീപസമൂഹത്തിലുൾപ്പെട്ടതുമായ ഒരു ജനവാസമില്ലാത്ത ദ്വീപ് ആണ്.
ചാൾട്ടൻ ദ്വീപിന് 16.75 കിലോമീറ്റർ (10.41 മൈൽ) വടക്കുപടിഞ്ഞാറായാണ് ഇതു സ്ഥിതിചെയ്യുന്നത്.
അവലംബം ↑ ↑ {{ cite web }} :  CS1 maint: unfit URL ( link )
ട്വന്റി 20 ക്രിക്കറ്റ്‌ ഇംഗ്ലീഷ് വിലാസം https://ml.wikipedia.org/wiki/T20
ക്രിക്കറ്റിന്റെ മത്സരരൂപങ്ങളിൽ ഒന്നാണ് ട്വന്റി 20 ക്രിക്കറ്റ്‌ .
2003-ൽ യുണൈറ്റഡ് കിങ്ഡത്തിലെ അന്തർ-കൗണ്ടി മത്സരങ്ങൾക്കായി ഇംഗ്ലണ്ട് ആന്റെ വേ‌ൽസ് ക്രിക്കറ്റ് ബോർഡ് ആണ് ക്രിക്കറ്റിന്റെ ഈ രൂപം വികസിപ്പിച്ചെടുത്തത്.
ഒരു ട്വന്റി20 മത്സരത്തിൽ രണ്ട് ടീമുകളും, ഓരോ ടീമിനും ബാറ്റ് ചെയ്യാൻ പരമാവധി 20 ഓവർ അടങ്ങുന്ന ഒരു ഇന്നിംഗ്സുമാണ് ലഭിക്കുക.
ഇതര സംഘകായിക വിനോദങ്ങളുടേതുപോലെ മത്സരദൈർഘ്യം ചുരുക്കി ക്രിക്കറ്റിനെ കൂടുതൽ ജനകീയമാക്കുക എന്ന ഉദ്ദേശത്തോടെയാണ് ട്വന്റി20 മത്സരങ്ങൾ സംഘടിപ്പിച്ചു തുടങ്ങിയത്.
ഇത്തരം ക്രിക്കറ്റ് മത്സരങ്ങൾ ഏകദേശം മൂന്നുമണിക്കൂറുകൊണ്ട് അവസാനിക്കുന്നു.
ഇരു ടീമുകളും ഇരുപത് ഓവറുകളുള്ള ഓരോ ഇന്നിംഗ്സ് കളിക്കുന്നതിനാലാണ് ട്വന്റി20 എന്ന പേരു ലഭിച്ചത്.
2003-ൽ ഇംഗ്ലണ്ട് ആൻഡ് വെയിൽ‌സ് ക്രിക്കറ്റ് ബോർഡ്(ഇ.സി.ബി.), കൌണ്ടിക്രിക്കറ്റിലാണ് ആദ്യമായി ട്വന്റി20 മത്സരങ്ങൾ ഔദ്യോഗികമായി സംഘടിപ്പിച്ചത്.
വൈകാതെ ക്രിക്കറ്റിനു പ്രചാരമുള്ള ഇതര രാജ്യങ്ങളിലും ഇത്തരം മത്സരങ്ങൾ കളിച്ചുതുടങ്ങി.
രണ്ടായിരത്തിആറോടെ ടെസ്റ്റ് കളിക്കുന്ന എല്ലാ രാജ്യങ്ങളും ട്വന്റി20 മത്സരങ്ങൾ കളിച്ചുതുടങ്ങി.
ഇംഗ്ലണ്ടും ശ്രീലങ്കയും തമ്മിൽ റോസ്ബോളിൽ ജൂൺ 15 2006 -ൽ നടന്ന ട്വന്റി20 ക്രിക്കറ്റ് മൽസരത്തിന്റെ ഒരു ദൃശ്യം ചരിത്രം
തനതു രീതിയിലുള്ള ഏകദിനക്രിക്കറ്റ്‌ വിരസമാകുന്നോ എന്നു തോന്നിത്തുടങ്ങിയപ്പോൾ ഇംഗ്ലണ്ട്‌ ആൻഡ്‌ വെയിത്സ്‌ ക്രിക്കറ്റ്‌ ബോർഡാണ്‌ കളിയുടെ കരുത്തു ചോരാതെ 20 ഓവറിൽ ഒതുക്കുന്ന ട്വന്റി 20 ക്രിക്കറ്റിനു രൂപം നൽകിയത്‌.
50 ഓവർ ക്രിക്കറ്റിൽ ഫീൽഡിങ്ങ്‌ നിയന്ത്രണമുള്ള ആദ്യ 15 ഓവർ കഴിഞ്ഞാൽ 40-ാ‍ം ഓവർ വരെ കളി ബോറാണെന്ന ക്രിക്കറ്റ്‌ പ്രേമികളുടെ അഭിപ്രായത്തെത്തുടർന്നായിരുന്നു ഇത്‌.
90% മത്സരങ്ങളിലും കളി ഏതു വഴിക്കു പോകുമെന്ന്‌ മുൻകൂട്ടി അറിയാനാകുമെന്നതിനാൽ ഗ്യാലറികളെ ഇംഗ്ലീഷുകാർ ഉപേക്ഷിക്കാൻ തുടങ്ങിയെന്നാണ് കണ്ടെത്തിയിട്ടുള്ളത്.
അമ്പത്‌ ഓവർ മത്സരങ്ങളിൽ നിന്ന്‌ ചെറിയ വ്യത്യാസങ്ങളാണ്‌ ട്വന്റി 20ക്കുള്ളത്‌.
മൂന്നു മണിക്കൂറിനുള്ളിൽ മത്സരം അവസാനിക്കുമെന്നതാണ് പ്രധാന കാര്യം.
75 മിനിറ്റു വീതമുള്ള ഇന്നിങ്ങ്സുകളാണ്‌ ടീമുകൾ കളിക്കുക.
നോബോൾ ആയത് ബൗളർ ക്രീസിനപ്പുറത്ത് ചുവടുവെച്ച് എറിഞ്ഞതു കൊണ്ടാണെങ്കിൽ അടുത്ത പന്ത്‌ ഫ്രീ ഹിറ്റ്‌.
അതായത്‌ ഈ പന്തിൽ ബാറ്റ്സ്മാനെ പുറത്താക്കാൻ സാധാരണ നോബോളിലേതു പോലെ റണ്ണൌട്ട്‌ മാത്രമേ വഴിയുള്ളൂ.
ഒരു ബോളർക്ക്‌ നാല്‌ ഓവർ മാത്രമാണു ലഭിക്കുക.
75 മിനിറ്റിനുള്ളിൽ ഓവറുകൾ തീർന്നില്ലെങ്കിൽ പിന്നീടെറിയുന്ന ഓരോ ഓവറിനും ആറ്‌ എക്സ്ട്രാ റൺസ്‌ വീതം ബാറ്റിങ്ങ്‌ ടീമിനു കിട്ടും.
ഏതെങ്കിലും ടീം സമയം കളയുന്നുവെന്ന്‌ അംപയർക്കു തോന്നിയാൽ അഞ്ചു പെനൽറ്റി റൺസ്‌ എതിർ ടീമിനു കൊടുക്കാം.
നിശ്ചിത ഓവറിനു ശേഷം 2 ടീമുകളും സ്കോറിൽ തുല്യത പാലിക്കുയാണെങ്കിൽ സൂപ്പർ ഓവറ് എന്ന നിയമം ഉപയോഗിച്ചാണ് വിജയികളെ നിശ്ചയിക്കുന്നത്.
2007 സെപ്റ്റംബറിൽ ഇന്റർനാഷണൽ ക്രിക്കറ്റ് കൌൺസിൽ(ഐ.സി.സി.) ദക്ഷിണാഫ്രിക്കയിൽവച്ച് ആദ്യ ട്വന്റി20 ലോകകപ്പ് സംഘടിപ്പിച്ചു.
സെപ്റ്റംബർ 24-നു നടന്ന ഫൈനലിൽ 5 റൺസിനു ഇന്ത്യൻ ടീം പാകിസ്താനെ പരാജയപ്പെടുത്തി വിജയികളായി.
ഇന്ത്യൻ താരം ഇർഫാൻ പഠാൻ കളിയിലെ കേമനായും,പാകിസ്താൻ താരം ഷാഹിദ് അഫ്രിദി പരമ്പരയിലെ കേമനായും തിരഞ്ഞെടുക്കപ്പെട്ടു.
2009 ജൂണിൽ ഇംഗ്ലണ്ടിൽ നടന്ന രണ്ടാം ട്വന്റി20 ലോകകപ്പിൽ പാകിസ്താൻ വിജയികളായി.
2010 മേയിൽ വെസ്റ്റ് ഇൻഡീസിൽ നടന്ന മൂന്നാം ലോകകപ്പിൽ ഓസ്ട്രേലിയയെ ഏഴു വിക്കറ്റിന് തോൽപ്പിച്ച് ഇംഗ്ലണ്ട് ജേതാക്കളായി.
റെക്കോഡുകൾ പുറത്തേക്കുള്ള കണ്ണികൾ http://www.icc-cricket.com/icc/rules/worldtwenty20_playing_conditions.pdf%5Bപ്രവർത്തിക്കാത്ത+കണ്ണി%5D http://www.icc-cricket.com/icc/rules/Twenty20_playing_conditions.pdf Archived 2007-01-29 at the Wayback Machine .
ക്രിക്കറ്റ് കവാടം
ട്രോവാക്സ്
ഓക്സ്ഫോർഡ് ബയോമെഡിക്ക വികസിപ്പിച്ചെടുത്ത ഒരു  ക്യാൻസർ വാക്സിനാണ് ട്രോവാക്സ് .
ഇതുവരെ കണ്ടുപിടിക്കപ്പെട്ട ക്യാൻ‌സർ‌ വാക്സിനുകളൊന്നും ക്യാൻ‌സർ‌ സുഖപ്പെടുത്തുന്നതിനോ ആയുസ്സ് കൂട്ടുന്നതിനോ  ഫലപ്രദമാണെന്ന് തെളിയിക്കപ്പെട്ടിട്ടില്ല വൻകുടൽ കാൻസറിനുള്ള നിരവധി പരീക്ഷണ പഠനങ്ങൾ ട്രോവാക്സ് നടത്തി.
ട്രോവാക്സ് ഒരു പോക്സ് വൈറസ് വെക്റ്ററിനൊപ്പം 5T4 എന്ന ട്യൂമറുമായി ബന്ധപ്പെട്ട ആന്റിജനെയാണ് ഉപയോഗിക്കുന്നത്.
ക്യാൻസറുകളിൽ വൈവിധ്യമായി കാണപ്പെടുന്നതാണ് 5ടി4, മാത്രമല്ല അതിന്റെ സാന്നിധ്യം മോശം രോഗനിർണയവുമായി ബന്ധപ്പെട്ടിരിക്കുന്നു.
വൃക്കസംബന്ധമായ സെൽ കാർസിനോമ, വൻകുടൽ കാൻസർ, ശ്വാസകോശ അർബുദം , പ്രോസ്റ്റേറ്റ് കാൻസർ എന്നിവയിൽ ക്ലിനിക്കൽ പഠനം നടക്കുന്നു.
സാങ്കേതിക രൂപകൽപ്പന
പോക്സ് വൈറസ് വെക്റ്റർ, പരിഷ്കരിച്ച വാക്സിനീന വൈറസ് അങ്കാറ (എംവി‌എ) വിതരണം ചെയ്യുന്ന 5ടി4 എന്ന പ്രൊപ്രൈറ്ററി ട്യൂമർ-അനുബന്ധ ആന്റിജനാണ് ട്രോവാക്സ്.
ഇതും കാണുക വൈറോതെറാപ്പി അവലംബം ബാഹ്യ ലിങ്കുകൾ ഓക്സ്ഫോർഡ് ബയോമെഡിക്കയിലെ ട്രോവാക്സ് വിവരങ്ങൾ
ട്വന്റി20 (വിവക്ഷകൾ)
ട്വന്റി 20 എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ട്വന്റി20 ക്രിക്കറ്റ്‌ - ക്രിക്കറ്റ് കളിയിലെ ഒരു രീതി.
ട്വന്റി20 (ചലച്ചിത്രം) - 2008 -ൽ പുറത്തിറങ്ങിയ ഒരു മലയാളചലച്ചിത്രം .
ട്വന്റി 20 കിഴക്കമ്പലം
എറണാകുളം ജില്ലയിലെ കിഴക്കമ്പലത്ത് ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയാണ് ട്വന്റി 20 കിഴക്കമ്പലം .
സംഘടനയുടെ പ്രധാനലക്ഷ്യം 2020 നകം ഇന്ത്യയിലെ മികച്ച ഗ്രാമ പഞ്ചായത്ത് ആയി കിഴക്കമ്പലം ഗ്രാമപഞ്ചായത്തിനെ മാറ്റുക എന്നതായിരുന്നു.
2015 -ലെ തദ്ദേശസ്വയംഭരണ തെരഞ്ഞെടുപ്പിൽ വിജയിച്ചതോടെ കേരളസംസ്ഥാനത്തെ ആദ്യത്തെ കോർപ്പറേറ്റ് ഭരണം നടത്തുന്ന പട്ടണം എന്ന പ്രത്യേകതയിലേക്ക് ഈ സംഘടന കിഴക്കമ്പലത്തെ മാറ്റി.
2020 -ൽ മുഴുവന്നൂർ , ഐക്കരനാട് , കുന്നത്തുനാട് എന്നീ പഞ്ചായത്തുകളിലേ ഭരണവും ഇവർ നേടി.
പ്രദേശത്തെ പ്രാദേശിക വസ്ത്രനിർമ്മാണ കമ്പനിയായ കിറ്റെക്സ് ഗ്രൂപ്പാണ് ട്വന്റി 20 കിഴക്കമ്പലത്തെ പ്രോത്സാഹിപ്പിക്കുന്നത്.
മത്സരിക്കുന്ന രാഷ്ട്രീയപാർട്ടികളുടെ പല ജീവകാരുണ്യ പ്രവർത്തനങ്ങളിലും ഇടപെടുന്ന ട്വന്റി -20 2015 -ലെ തിരഞ്ഞെടുപ്പിൽ മത്സരിച്ച് 19 സീറ്റുകളിൽ 17 എണ്ണം നേടി പട്ടണത്തിന്റെ ഭരണം ഉറപ്പിച്ചു.
1960 -ൽ അന്ന-കിറ്റക്സ് ഗ്രൂപ്പ് സ്ഥാപിച്ച വസ്ത്ര കയറ്റുമതി കമ്പനിയാണ് കിറ്റെക്സ്.
വർഷംതോറും 750 കോടി ഇന്ത്യൻ രൂപയാണ് കമ്പനിയുടെ കയറ്റുമതി.
അവർ അമേരിക്കൻ, യൂറോപ്യൻ രാജ്യങ്ങൾക്ക് വസ്ത്രങ്ങൾ കയറ്റുമതി ചെയ്യുന്നു, ഫോർബ്സ് ഏഷ്യയിലെ ഏറ്റവും മികച്ച കമ്പനികളിലൊന്നാണ് കമ്പനി.
ഭരണഘടനാ അസംബ്ലിയിൽ ഒരു അക്കൗണ്ട് തുറക്കുന്നതിനുള്ള ബിജെപിയുടെ ഉപകരണമാണോ ട്വന്റി 20 എന്ന ആശങ്ക വർദ്ധിച്ചുവരികയാണെന്ന് പല രാഷ്ട്രീയക്കാരും വിശ്വസിക്കുന്നു.
മറ്റ് രാഷ്ട്രീയക്കാരുടെ ആശങ്കകൾ
കിറ്റെക്സ് നഗരം ഏറ്റെടുക്കുന്നത് ജനാധിപത്യത്തിന് ഭീഷണിയായി നിലവിലെ രാഷ്രീയ പാർട്ടികൾ കാണുന്നു.
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ജില്ലാ സെക്രട്ടറി പി. രാജീവ് പറയുന്നു, "ഇത് പഞ്ചായത്തിന്റെ കോർപ്പറേറ്റ് ഏറ്റെടുക്കലാണ്; ഇത് ജനാധിപത്യത്തിന് ഭീഷണിയാണ്, കിറ്റെക്സ് കമ്പനി ഇപ്പോൾ പഞ്ചായത്ത് പ്രസിഡന്റിനും കൗൺസിൽ അംഗങ്ങൾക്കും പ്രതിമാസ ശമ്പളം നൽകുന്നു. ശമ്പളം, ഗ്രാമത്തിലെ തിരഞ്ഞെടുക്കപ്പെട്ട പ്രതിനിധികൾ കമ്പനിയുടെ ജീവനക്കാരായി സ്വയം മാറി."
പാരിസ്ഥിതിക മലിനീകരണം സംബന്ധിച്ച ഗുരുതരമായ ആരോപണങ്ങളിൽ നിന്ന് ഒഴിഞ്ഞുനിൽക്കാൻ കമ്പനി ചാരിറ്റിയിലേക്കിറങ്ങിയതായി സെബാസ്റ്റ്യൻ പോൾ എംപി പറഞ്ഞു.
പരിസ്ഥിതി പ്രവർത്തകനായ സി ആർ നീലകണ്ഠൻ പറയുന്നതനുസരിച്ച്, സാമൂഹിക സേവനത്തിന് പിന്നിൽ കമ്പനിയുടെ ഉദ്ദേശ്യം സംശയാസ്പദമായിരുന്നു, കാരണം കമ്പനി നിരവധി പാരിസ്ഥിതിക സുരക്ഷകൾ ലംഘിച്ചു.
എന്നാൽ ദശലക്ഷക്കണക്കിന് രൂപയുടെ ഒരു കമ്പനി നടത്താൻ അവർക്ക് കഴിയുമെങ്കിൽ മലിനജലം സംസ്‌കരിക്കുന്നതിന് നൂതന സാങ്കേതികവിദ്യകൾ സ്ഥാപിക്കാൻ കഴിയുമെന്ന് കമ്പനി വാഗ്ദാനം ചെയ്യുന്നു.
കോർപ്പറേഷനുകളിൽ നിന്നുള്ള വിമർശനം
ചില ഇന്ത്യൻ മാനേജ്‌മെന്റ് വിദഗ്ധരുടെ അഭിപ്രായത്തിൽ, വ്യവസായികൾക്ക് നേരിട്ട് ഒരു ഗ്രാമം നടത്തുന്ന ബിസിനസ്സില്ല.
ഇത് അനാരോഗ്യകരമായ ഒരു പ്രവണത ആരംഭിക്കുമെന്ന് അവർ ഭയപ്പെടുന്നു.
വ്യവസായ ഭീമന്മാർക്ക് പിൻസീറ്റിലിരുന്ന് ഭരിക്കാമെങ്കിൽ നേരിട്ടായിക്കൂടേ എന്ന് അനുകൂലികളും വാദിക്കുന്നു.
കിഴക്കമ്പലത്തെ ജനങ്ങൾക്ക് കുടിവെള്ളം നൽകുന്നതിൽ ട്വന്റി 20 നേതൃത്വം നൽകി.
ടോയ്‌ലറ്റുകൾ നിർമ്മിക്കുന്നതിലും അവർ താൽപര്യം കാണിച്ചിട്ടുണ്ട്; വീടുകൾ നന്നാക്കൽ; ശസ്ത്രക്രിയകളും വിവാഹവും സ്പോൺസർ ചെയ്യുന്നു; ആരാധനാലയങ്ങൾ പണിയുക, വിത്തുകളും കാർഷികോപകരണങ്ങളും സംഭാവന ചെയ്യുക.
എന്നിവയും നടപ്പാക്കുന്നു
മാർക്കറ്റ് വിലയ്ക്ക് പച്ചക്കറികളും പലചരക്ക് സാധനങ്ങളും വിതരണം ചെയ്യുന്ന ഒരു സംഘടന പലചരക്ക് കട നടത്തുന്നു.
7,000 കുടുംബങ്ങൾ പതിവായി മാർക്കറ്റ് സന്ദർശിച്ച് വിഭവങ്ങൾ വാങ്ങുന്നു.
2020 ലെ കേരള തദ്ദേശ സ്വയംഭരണ തെരഞ്ഞെടുപ്പിൽ പാർട്ടി ഐക്കരനാട് പഞ്ചായത്തിൽ മുഴുവൻ സീറ്റുകളും (14/14) റ്റ്വന്റി 20 നേടി.
കുന്നത്തുനാട്  മജുവന്നൂർ എന്നിവിടങ്ങളിലും ഭരണം നേടി.
വെങ്ങോല യിൽ ഭരണം തീരുമാനിക്കാനുള്ള  സീറ്റുകളും  അവർക്കുണ്ട് .
മദ്യപാന വിരുദ്ധ പ്രസ്ഥാനം
കിഴക്കമ്പലത്തെ മദ്യവിമുക്ത ഗ്രാമമാക്കുമെന്ന് ട്വന്റി 20 വാഗ്ദാനം ചെയ്തു.
2015 നവംബറിൽ നടന്ന തിരഞ്ഞെടുപ്പ് പ്രചാരണ വേളയിൽ സംഘടന തിരഞ്ഞെടുപ്പ് പ്രചാരണം ഇതായിരുന്നു.
ഈ പ്രദേശത്ത് ലഭ്യമായ ഒരേയൊരു മദ്യശാല  അടച്ചുകൊണ്ട് സംഘടന വാക്ക് പാലിച്ചു.
മൾട്ടി സ്‌പെഷ്യാലിറ്റി ആശുപത്രി
2020 -ൽ കിഴക്കമ്പലത്ത് ഒരു മൾട്ടി സ്‌പെഷ്യാലിറ്റി ആശുപത്രി സ്ഥാപിക്കുമെന്നും ആളുകൾക്ക് കുറഞ്ഞ നിരക്കിൽ ചികിത്സ നൽകുമെന്നും സംഘടന അവകാശപ്പെട്ടു.
പുറംകണ്ണികൾ http://www.2020kizhakkambalam.com/ http://www.kitexgarments.com/ http://www.2020enteveedu.com/ Archived 2017-09-21 at the Wayback Machine .
കിഷാക്കമ്പലം പഞ്ചായത്ത് തിരഞ്ഞെടുപ്പിന് ശേഷിക്കുന്ന സമയം 2020 Archived 2019-10-13 at the Wayback Machine .
ജെരാർഡ് കൈപ്പർ ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
(June 2008) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ജെരാർഡ് പീറ്റർ കൈപ്പർ 1905 ഡിസംബർ 7൹ സ്വിറ്റ്സർലാന്റിൽ ജനിച്ചു.
ലീഡൻ സർവകലാശാലയിൽ നിന്ന് ഡോക്ടറേറ്റ് ബിരുദം നേടിയ ശേഷം അമേരിക്കയിലേക്ക് കുടിയേറി.
ചിക്കാഗോ സർവകലാശാലയുടെ കീഴിലുള്ള യെർക്ക്സ് ഓബ്സർവേറ്ററിയിൽ സുബ്രഹ്മണ്യം ചന്ദ്രശേഖരന്റെ സഹപ്രവർത്തകനായിരുന്നു.
1973 ഡിസംബർ 24൹ മെക്സിക്കോ സിറ്റിയിൽ വെച്ച് അന്തരിച്ചു.
ജെറമിയ കർട്ടിൻ ഇംഗ്ലീഷ് വിലാസം https://ml.wikipedia.org/wiki/Jeremiah_Curtin Jeremiah Curtin.
―archived photo, Bureau of American Ethnology
ഒരു അമേരിക്കൻ നരവംശശാസ്ത്രജ്ഞനും , ഫോക്ക്‌ലോറിസ്റ്റും, വിവർത്തകനുമായിരുന്നു ജെറമിയ കർട്ടിൻ (ജീവിതകാലം: 6 സെപ്റ്റംബർ 1835 - 14 ഡിസംബർ 1906).
കർട്ടിന് ഭാഷകളിൽ അചഞ്ചലമായ താൽപ്പര്യമുണ്ടായിരുന്നതു കൂടാതെ നിരവധി ഭാഷകളുമായി അദ്ദേഹം ആശയവിനിമയം നടത്തുകയും ചെയ്തു.
1883 മുതൽ 1891 വരെ ബ്യൂറോ ഓഫ് അമേരിക്കൻ എത്‌നോളജിയിൽ വിവിധ തദ്ദേശീയ അമേരിക്കൻ ഗോത്രങ്ങളുടെ ആചാരങ്ങളും പുരാണങ്ങളും രേഖപ്പെടുത്തുന്ന ഒരു ഫീൽഡ് ഗവേഷകനായി അദ്ദേഹത്തെ നിയമിച്ചു.
അദ്ദേഹവും ഭാര്യ അൽമ കാർഡെൽ കർട്ടിനും പസഫിക് നോർത്ത് വെസ്റ്റിലെ മോഡോക്‌സ് മുതൽ സൈബീരിയയിലെ ബുരിയാറ്റുകൾ വരെ വംശീയ വിവരങ്ങൾ ശേഖരിച്ചു.
അവർ അയർലണ്ടിലേക്ക് നിരവധി യാത്രകൾ നടത്തി.
അരാൻ ദ്വീപുകൾ സന്ദർശിച്ചു.
വ്യാഖ്യാതാക്കളുടെ സഹായത്തോടെ തെക്കുപടിഞ്ഞാറൻ മൺസ്റ്ററിലും മറ്റ് ഗേലിക് ഭാഷ സംസാരിക്കുന്ന പ്രദേശങ്ങളിലും നാടോടിക്കഥകൾ ശേഖരിച്ചു.
കർട്ടിൻ ഐറിഷ് നാടോടി കഥകളുടെ ആദ്യത്തെ കൃത്യമായ ശേഖരം സമാഹരിച്ചു.
ഡബ്ല്യു.ബി. യീറ്റ്‌സിന്റെ പ്രധാന സ്രോതസ്സായിരുന്നു ഇത്.
ഐറിഷ് നാടോടിക്കഥകളുടെ നിരവധി ശേഖരങ്ങൾക്ക് പേരുകേട്ടതാണ് കർട്ടിൻ.
ഹെൻറിക്ക് ഷെൻകിയേവിച്ച് ന്റെ Quo Vadis, പോളിന്റെ മറ്റ് നോവലുകളും കഥകളും അദ്ദേഹം ഇംഗ്ലീഷിലേക്ക് വിവർത്തനം ചെയ്യുകയും ചെയ്തു.
മിഷിഗനിലെ ഡെട്രോയിറ്റിൽ , ഐറിഷ് മാതാപിതാക്കൾക്ക് ജനിച്ച കർട്ടിൻ തന്റെ ആദ്യകാല ജീവിതം വിസ്‌കോൺസിനിലെ ഗ്രീൻഡെയ്‌ലിലെ ഫാമിലി ഫാമിൽ ചെലവഴിച്ചു.
പിന്നീട് മാതാപിതാക്കളുടെ ഇഷ്ടം വകവയ്ക്കാതെ ഹാർവാർഡ് കോളേജിൽ ചേർന്നു.
1864-ൽ അദ്ദേഹം റഷ്യയിലേക്ക് പോയി, അവിടെ അദ്ദേഹം റഷ്യൻ കോടതിയിലെ മന്ത്രിയായ കാഷ്യസ് എം. ക്ലേയുടെ സെക്രട്ടറിയായി സേവനമനുഷ്ഠിച്ചു.
റഷ്യയിൽ ആയിരുന്ന കാലത്ത്, മോസ്കോ സ്റ്റേറ്റ് യൂണിവേഴ്സിറ്റിയിലെ നിയമ പ്രൊഫസറായ കോൺസ്റ്റാന്റിൻ പോബെഡോനോസ്‌റ്റേവുമായി കർട്ടിൻ ചങ്ങാത്തത്തിലായി.
ചെക്കോസ്ലോവാക്യയും കോക്കസസും സന്ദർശിക്കുകയും സ്ലാവിക് ഭാഷകൾ പഠിക്കുകയും ചെയ്തു.
റഷ്യൻ ഭാഷാ വൈദഗ്ധ്യം മെച്ചപ്പെടുത്തുന്നതിൽ തുടരുന്നതിനിടയിൽ, ചെക്ക്, പോളിഷ്, ബൊഹീമിയൻ, ലിത്വാനിയൻ, ലാത്വിയൻ, ഹംഗേറിയൻ, ടർക്കിഷ് എന്നിവയും അദ്ദേഹം പഠിച്ചു.
1868-ൽ ഒരു ഹ്രസ്വ സന്ദർശനത്തിനായി കർട്ടിൻ അമേരിക്കയിലേക്ക് മടങ്ങി.
ഈ സമയത്ത് കർട്ടിൻ വില്യം എച്ച്. സെവാർഡിനോട് ചില അഭിപ്രായങ്ങൾ പറഞ്ഞതായി ക്ലേ അനുമാനിച്ചു, അത് ക്ലേയെ യുദ്ധ സെക്രട്ടറിയായി നിയമിച്ചു.
കർട്ടിനെ "ജെസ്യൂട്ട് ഐറിഷ്മാൻ" എന്നാണ് ക്ലേ പരാമർശിച്ചത് അവലംബം Citations Bibliography Prus, Bolesław , Pharaoh , translated from the Polish, with foreword and notes, by Christopher Kasparek , Amazon Kindle e-book , 2020, ASIN:BO8MDN6CZV.
പുറംകണ്ണികൾ Jeremiah Curtin എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Jeremiah Curtin എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about ജെറമിയ കർട്ടിൻ at Internet Archive ജെറമിയ കർട്ടിൻ public domain audiobooks from LibriVox Analysis of Curtin's translation of "With Fire and Sword" by Henryk Sienkiewicz (in Polish) Archived 2012-06-16 at the Wayback Machine .